Publication: Magyar Közlöny
Issue: MK-1998-101 (Year: 1998, Number: 101)
Era: 1990-2004
Section: ügykezelők és fizikai alkalmazottak közszolgálati jogviszonyára vonatkozó 22/1997. (II. 13.) Korm. rendelet hatálya
Paragraph Index: 233

35. § A Vhr. a következő 201/A. §-sal egészül ki: „201/A. § A tv. 118. §-ának (5) bekezdése alkalmazásában a Magyar Nemzeti Bank részére érkezőnek kell tekinteni a jegybanki feladatok végrehajtásához szükséges alapanyagokat, gépeket, berendezéseket, alkatrészeket (így különösen: fémlapkákat, bankjegypapírt, festékanyagot, pénzfeldolgozó- és megsemmisítő gépeket) akkor is, ha azok — az MNB megbízása alapján — a fém- vagy a papírpénz előállító szervezet lebonyolításában és címére érkeznek. A vámkezeléshez ilyen esetben csatolni kell az MNB által adott megbízást, az ennek keretében behozott vámáruk megnevezését, mennyiségét és azonosító adatait (így különösen: finomság, minőség, méret, súly) tartalmazó igazolását.”

Source: https://magyarkozlony.hu/hivatalos-lapok/3bffba74fd6e33ca664b93241fa02018ce0ba605/dokumentumok/113f38d538231ead16919a9f84fe8c26db2b7e59/letoltes